# Animals

### Fra Wikipedia, den frie encyklopedi

Animals
LP/CD (stereo) av Pink Floyd
Utgitt | 23. januar 1977
Spilt inn | april–november 1976, Britannia Row Studios, London
Sjanger | Progressiv rock
Lengde | 41 min 39 sek
Selskap | Harvest (UK)/Capitol (US)
Produsent | Pink Floyd
Anmeldelser
allmusic.com (4 av 5 stjerner)
Pink Floyd-kronologi

Wish You Were Here 1975 | Animals (23. januar 1977) | The Wall 1979

Animals er et konseptalbum av Pink Floyd. For første gang benyttet bandet sitt eget Britannia Row Studio til innspillingen av et album. Det ble utgitt 23. januar 1977. Albumet klatret raskt opp til 3. plass på de amerikanske hitlistene, men falt forholdsvis raskt på grunn av lange sanger som ikke egnet seg så godt på radio. I tillegg var ikke lydkvaliteten på de originale kopiene den beste, men dette er blitt rettet opp i senere opplag (en remastret CD ble utgitt i 1992). Albumet er av mange regnet som en flopp sammenliknet med Dark Side of the Moon og Wish You Were Here[1], men har på verdensbasis solgt sju millioner eksemplarer. Animals er også en fanfavoritt.

Den berømte Pink Floyd-grisen ble lansert i forbindelse med dette albumet og er synlig på omslaget. På Animals er Roger Waters' innflytelse stadig mer innlysende. Bortsett fra «Dogs» er alle sangene kreditert Waters alene. Dette er det første Pink Floyd-albumet hvor Richard Wright ikke har bidratt til å skrive noen av sangene. Waters er også vokalist på samtlige spor, mens Gilmour bare synger første del av «Dogs».

Tekstene viser at Waters' samfunnskritikk stadig får mer rotfeste. Konseptalbumet er til en viss grad basert på George Orwells berømte roman Animal Farm. Waters sammenligner mennesker med tre typer dyr: hunder, griser og sauer. «Dogs» representerer stormannsgale forretningsmenn. Sangen ble opprinnelig kalt «You Gotta Be Crazy» da den ble fremført på konserter i 1974 og 1975. I «Pigs (Three Different Ones)» går Waters til angrep på korrupte politikere og moralister i samfunnet. De som ikke faller inn under noen av disse kategoriene, blir beskrevet i «Sheep» som mennesker som lar seg styre og følger etter massene uten å tenke seg særlig om. Før sangen ble noe omskrevet het den «Raving and Drooling» da den ble fremført live i 1974 og 1975. I tillegg til disse sangene åpnes og avsluttes albumet med to kjærlighetssanger Waters skrev til sin daværende kone, «Pigs on the Wing, Part 1» og «Pigs on the Wing, Part 2».

Musikalsk er Animals et av albumene der David Gilmours egenskaper som gitarist kommer tydeligst frem. Dessuten er han hovedbassist på albumet; den eneste sangen Waters spiller bass på er «Dogs». På en versjon av Animals som ble laget for 8-sporsbånd i USA spiller Snowy White sologitar som knytter sammen de to delene av «Pigs on the Wing» (slike bånd var ikke inndelt i to sider).

## [rediger] Innhold

- Alle tekster skrevet av Roger Waters

1. «Pigs on the Wing, Part 1» (Waters) – 1.25
2. «Dogs» (Gilmour/Waters) – 17.04

1. «Pigs (Three Different Ones)» (Waters) – 11.21
2. «Sheep» (Waters) – 10.23
3. «Pigs on the Wing, Part 2» (Waters) – 1.24

## [rediger] Personell

- David Gilmour – gitarer, bass, vokal, talkbox, synthesizer
- Nick Mason – trommer, perkusjon, lydeffekter, albumgrafikk
- Roger Waters – vokal, gitar, bass, vocoder, lydeffekter, albumdesign
- Richard Wright – tangentinstrumenter, synthesizer, kor
- Snowy White – sologitar på 8-sporsversjonen av «Pigs on the Wing»
- Brian Humphries – lydteknikker
- Storm Thorgerson – albumdesign
- Aubrey Powell – albumdesign

## [rediger] Referanser

1. ^ http://www.allmusic.com/cg/amg.dll?p=amg&sql=33:ac63tv2uklox

Pink Floyd
David Gilmour | Nick Mason | Roger Waters | Richard Wright | Syd Barrett | Bob Klose
Studioalbum
The Piper at the Gates of Dawn | A Saucerful of Secrets | Music From the Film More | Ummagumma | Atom Heart Mother | Meddle | Obscured by Clouds | Dark Side of the Moon | Wish You Were Here | Animals | The Wall | The Final Cut | A Momentary Lapse of Reason | The Division Bell
Live-album
Delicate Sound of Thunder | P*U*L*S*E | Is There Anybody Out There? The Wall Live 1980-81
Video og DVD
Tonite Let's All Make Love in London | More | Zabriskie Point | Live at Pompeii | The Wall | La Carrera Panamericana | P*U*L*S*E
Relaterte artikler
James Guthrie | Steve O'Rourke | Alan Parsons | Storm Thorgerson | Hipgnosis

Hentet fra «http://no.wikipedia.org../../../a/n/i/Animals.html»

Kategori: Pink Floyd-album

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Česky
- Dansk
- Deutsch
- English
- Español
- Français
- Italiano
- עברית
- Magyar
- 日本語
- Polski
- Português
- Русский
- Slovenščina
- Suomi
- Svenska